پەیوەندییەکانی یۆنان‒ھەرێمی کوردستان

پەیوەندییەکانی یۆنان‒ھەرێمی کوردستان پەیوەندییە دووقۆڵییەکانی نێوان یۆنان و ھەرێمی کوردستانە یۆنان ئۆفیسی ئابووری و بازرگانی لە ھەولێر ھەیە، بەڵام ھەرێمی کوردستان ھیچ نوێنەرایەتییەکی لە یۆنان نییە. لە شوباتی ٢٠١٧، نیکۆس کۆتزیاس، وەزیری دەرەوەی یۆنان، کوردستانی بە ڕۆڵێکی ستراتیژی ناوچەیی لە ناوچەکەدا پێناسە کرد، ئەمانەش ھۆکارێک بوون بۆ ئەوەی یۆنان لە مانگی ئایاری ٢٠١٦دا کونسوڵخانەی گشتی لە ھەولێر بکاتەوە.

فەلاح مستەفا بەکر، وەزیری دەرەوەی ھەرێمی کوردستان، لە تشرینی دووەمی ٢٠١٥ سەردانی ئەسینای پایتەختی یۆنانی کرد و لەگەڵ دیمیتریس مەرداس جێگری وەزیری دەرەوەی یۆنان و جیۆرگۆس سیپراس ئەمینداری گشتی پەیوەندییە ئابوورییە نێودەوڵەتییەکان کۆبووەوە. لە شەڕی داعشدا حکوومەتی یۆنان بڕیاریدا چەک و تەقەمەنی سەربازی ڕەوانەی ھێزە شەڕکەرە کوردییەکان بکات، و ھەروەھا ناردنی ھاوکاری مرۆیی و سەربازیش، بە تایبەت بۆ ھێزی پێشمەرگە. جگە لەوەش یۆنان وەک خاڵێکی پشتگیری ھێزەکانی ھاوپەیمانان، لەڕێگەی فڕۆکەکانی ئێف ١٦ بەشدارییان لە ھێرشە ئاسمانییەکان کردووە دژی داعش لە ناوچە سنوورییەکانی ھەرێمی کوردستان.Who Has Contributed What in the Coalition Against the Islamic State?

 مێژوو 
لە ساڵی ٢٠١٢، مێرکۆریۆس کارافۆتیاس باڵیۆزی یۆنان لە عێراق سەردانی ھەولێری کرد و لەگەڵ مەسعوود بارزانی، سەرۆکی ھەرێمی کوردستان کۆبووەوە، لە چاوپێکەوتنێکیدا لەگەڵ کەیسیمەرنی لە ساڵی ٢٠١٤، سەفین دیزەیی، نوێنەری سەرۆکایەتی حکوومەت و حکوومەتی ھەرێمی کوردستان ڕای گەیاند، یۆنان ئامادەیییەکی فراوانی بازرگانی و دیپلۆماسی لە ھەرێمی کوردستان ھەبووە، و حکوومەتی کوردستان ھاودەنگی بەرامبەر بە کورد بەرز دەنرخێنێت.

 سەرچاوەکان 

پۆل:پەیوەندییەکانی دەرەوەی ھەرێمی کوردستان